Eng tez zanglovchi tutilgan avtomobillar ro‘yxati tuzildi

Novate jurnali zanglashga eng ko‘p moyil bo‘lgan oltita avtomobil rusumini ma’lum qildi, deb yozadi “RIA Novosti”.

Jurnal talqiniga ko‘ra, eng tez zanglaydigan avtomobil “Volga” bo‘ldi. 2000-yillar boshida talabgir bo‘lgan avtomobil korpusi yomon sifatli metalldan yasalgani tufayli, bir necha yildan keyinoq mashina zanglashni boshlaydi.
Ikkinchi o‘rinda 2007—2014-yillarda chiqarilgan Ford Mondeo joylashdi. Bu avtomobilning kuzovi tez degradatsiya bo‘ladi, ayniqsa, sovuq davr uzoq davom etadigan va yo‘llarga tuz sepiladigan hududlarda bu jarayon tez bo‘ladi.
Uchinchi o‘rinni 1998—2004-yillarda chiqarilgan Opel Astra egalladi. Uning kuzovi past sifatli bo‘lib, mashinaga yaxshi e’tibor berilmasa, u bir necha yil ichida zanglab ketadi.
Korroziyaga qarshi qoplamasi yaxshi bo‘lmagani sababli, kuzovi juda qisqa vaqtda zang bilan qoplanadigan UAZ Patriot — to‘rtinchi o‘rinda.
1995—2006-yillarda chiqarilgan Nissan Almera beshinchi o‘rinni band etdi. Avtomobilning eshiklari, kapoti va yukxonasi qopqoqlarida tez zang paydo bo‘ladi.
Oxirgi o‘rinda 2002—2012-yillarda chiqarilgan Mazda 6 joylashdi. Zangdan yaxshi himoyalanmagan avtomobil kuzovi, e’tiborsizlik qilinsa, bir-ikki yilda chirib ketadi.